۱۴۴۶-۶-۱۷ تاریخ نشر شوی خبرونه کاپیسا کاپیسا ولایت کې ۸۴۸۶ تنه ناروغانو ته روغتیایی خدمات! د افغانی سرې میاشتې روغتیاپالانو د کاپیسا ولایت په بېلابېلو سیمو کې د تېرو ۳۰ ورځو په ترڅ کې ۳۹۱۴ تنو ته د کتنې ترڅنګ د اړتیا وړ درمل ورکړی؛ د ۲۹۸ تنو ټپیانو پانسمان، ۴۰۴ مېرمنو او ماشومانو ته د بیلا بیلو ناروغیو د مخنیوی په برخه کې د واکسینونو تطبیق، ۳۰۵۷ کسانو ته د روغتیا ساتنې په تړاو اړینې مشورې، ۴۷۶ مېرمنو ته د زیږون په برخه کې خدمات، ۲۴۹ خوارځواکو ماشومانو ته د خوارځواکۍ اړوند خوراکی توکی او ۸۸ تنو مېرمنو ته یې د کورنی تنظیم د چمتووالی په برخه کې لازمې مشورې هم ورکړې دی. مرکزی ریاست ‏د افغانی سرې میاشتې د مرکزی دفتر، زونونو او د ولایتی څانګو مسٸولینو لپاره جوړ شوی روزنیز ورکشاپ پای ته ورسېد! نن پنجشنبه د جمادی الآخر میاشتې پر ١٧مه، د ‎#افغانی_سرې_میاشتې له لوری د سازمانی ظرفیت ارزونې تر عنوان لاندې پنځه ورځنی روزنیز ورکشاپ د سرې میاشتې د مرستیال ښاغلی حافظ عزیز الرحمن په شتون کې پای ته ورسېد. ښاغلی عزیز الرحمن په خپلو څرګندونو کې د یاد ګټور ورکشاپ په بریالی توګه په پای ته رسېدو خوښی څرګنده کړه او دا ډول ورکشاپونه یې د اداری وړتیاوو د ارزونې، ستونزو او نیمګړتیاوو په پېژندلو او ستونزو ته د حل لارو په موندلو کې ارزښتمن وبلل او له ګډونوالو یې غوښتنه وکړه څو د بحث شوو موضوعاتو څخه ترلاسه شوی نتایج د بشرپالو فعالیتونو د ترسره کولو پر وخت په عملیاتی چارو کې په پام کې ونیسی، نوموړی همدا راز د افغانی سرې میاشتې کړنې او خدمات د افغان کړیدلی او ځورېدلی ولس لپاره مهم وګڼل او مسٸولینو باندې یې تاکید وکړ څو د اړمنو، بې وزلو، بې سرپرسته کورنیو او پېښځپلو د لاسنیوی په برخه کې لازم او ګړندی ګامونه پورته کړی. یاد ورکشاپ د اختتامیې دعا په لوستو سره پای ته ورسېد. هرات ‏نن پنجشنبه د جمادی الآخر د میاشتې پر ۱۷مه، د ‎#افغانی_سرې_میاشتې له لوری د هرات ولایت په ګذره او انجیل ولسوالیو کې د اور لګېدنې له امله له ۵ زیانمنو شویو کورنیو سره ۳ قلمه د غیر خوراکی توکو مرسته ترسره شوه، چې هرې کورنۍ ته یوه خېمه، ۱ سیټ د پخلنځی توکی او ۷ کمپلې ورکړل شوې. میدان وردګ د افغانی سرې میاشتې له لوری نن پنجشنبه د جمادی الآخر د میاشتې پر ۱۷مه، د میدان وردګو ولایت په ښوونیز مرکز کې ۴۵ تنو نویو جذب شویو زده کوونکو ته د سرې میاشتې د پېژندنې په موخه د عامه پوهاوی غونډه ترسره شوه. غونډه کې ګډونوالو ته د سرې میاشتې تاریخچه، نښان، اصول، فعالیتونه او بشرپاله خدمتونه په مفصله توګه شرحه شول. مرکزی ریاست ‏د افغانی سرې میاشتې مرستیال د مرکز، زونونو او نمایندګیو مسئولینو ته د دایر شوی ورکشاپ له روزونکو سره وکتل! نن شنبه د جمادی الآخر د میاشتې پر ۱۹مه، د ‎#افغانی_سرې_میاشتې مرستیال ښاغلی حافظ عزیز الرحمن په خپل کاری دفتر کې د افغانی سرې میاشتې مرکزی او ولایتی مسئولینو ته د سازمانی ظرفیت د ارزونې تر عنوان لاندې د دایر شوی ورکشاپ له روزونکو ښاغلی جانګو وین او ښاغلی جرجر سره د یاد ورکشاپ د اغېز په هکله ناسته وکړه. ناسته کې د افغانی سرې میاشتې مرستیال د ورکشاپ د روزونکو د هلو ځلو د ستاینې او مننې ترڅنګ د ورته ورکشاپونو د دوام غوښتنه وکړه او دغه ډول ورکشاپونه یې ددې خیریه ملی ټولنې د مسٸولینو د کاری وړتیاوو د لوړونې برخه کې مهم او ارزښتمن وبلل. ورپسې د یاد پنځه ورځنی ورکشاپ روزونکو په خپلو خبرو کې ژمنه وکړه، چې راتلونکی کې به د افغانی سرې میاشتې د مسئولینو د ظرفیت لوړونې په پار د لا ډېرو روزنیزو ورکشاپونو زمینه برابره کړی او دې برخه کې به خپلو همکاریو ته دوام ورکړی.